cyanic-selkie/wikianc huggingface dataset:
Bad (албум)
„Bad“ е седмиот студиски албум на американскиот пејач Мајкл Џексон. Издаден е на 31 Август 1987 година од страна на Епик рекордс и Си-Би-Ес рекордс, скоро пет години од претходниот студиски албум на Џексон, „Thriller“. „Bad“ е продаден во повеќе од триесет милиони копии ширум светот и тоа осум милиони во Соединетите Американски Држави. Албумот бил единствениот од кој пет синглови се нашле на врвот на „Билборд хот 100“. Слично како и на претходниот музички материјал на Џексон, колекцијата содржи поп, рок и друго. Темите на текстовите се параноја, романса како и важни животни одлуки. „Bad“ е снимен во 1987 година. Десет, од вкупно единаесет песни, се издадени како сингл; од кои еден е промотивен сингл а другиот бил објавен надвор од САД и Канада. Првите пет се најдоа на врвот на топ-листата „Билборд хот 100“. Шестиот сингл се пласира меѓу десетте најдобри а седмиот меѓу дваесеттите. Два синглови кои се издадени надвор од САД и Канада, биле комерцијално успешни, наоѓајки се меѓу најдобрите дваесет на многу територии. „Bad“ се наоѓал на врвот во седум земји како и меѓу најдобрите дваесет во останатите држави. Џексон е композитор на девет од вкупно единаесет песни и е потпишан како продуцент. Албумот продолжил со успех во 1980 и заработил шест Греми номинации од кои освоил две. Освен комерцијално, изданието било критички успешно и позитивно оценето од страна на современи критичари. Албумот е поставен на 43 место на листата „100 најдобри албуми на сите времиња на МТВ генерацијата“ 2009 година од страна на Ви-Ејч-1 телевизија. Албумот исто така ја зазел 202 позиција на листата „500 најдобри албуми на сите времиња“ во магазинот „Ролинг стоун“. „Bad“ ја означи последната соработка со Џексон и продуцентот Квинси Џонс.
Гернроде (Тирингија)
Гернроде (Gernrode) — општина во округот Ајхсфелд, во Тирингија, Германија.
Дувло на гревовите
Дувло на гревовите е расказ на францускиот писател Марсел Еме. Расказот е објавен на македонски јазик во 2008 година (во состав на збирката раскази под наслов “Париски приказни”), од страна на издавачката куќа “Темплум”, а преводот од француски јазик е направен од Ружа Димишковска.
Содржина
Лудовик Мартен, професор по чистота на душата, е искушуван од ѓаволот на една плажа во Бретања. Иако ѓаволот му нуди министерска моќ, државни почести, згодни жени, американски автомобили, победа на трката Тур д’Франс итн., сепак тој лесно ги одбива сите искушенија. Но, подоцна, тој му ја продава душата на ѓаволот и добива златно теле, а исто така ја продава и душата на еден од своите ученици. Подоцна, професорот и ученикот се качуваат на брод за Кина и набргу успеваат сите членови на посадата и патниците да ги преобратат во поклоници на ѓаволот. Единствено, еден англиски свештеник му останува верен на Господ. Тој му се моли на бога да ги казни неверниците и еден голем бран го потопува бродот, па сите грешници умираат, потонувајќи на дното на морето.
Таму, тие согледуваат дека се наоѓаат во некоја дупка околу која се наоѓаат стрмни карпи во кои има неколку пештери. Нив ги посетува ѓаволот, кој им кажува дека се наоѓаат во пеколот и дека во нив нема повеќе никакви гревови. Тогаш, се појавува англискиот свештеник, кој е испратен од Господ за да ги искупи душите на грешниците. Ѓаволот го прифаќа предизвикот и од пештерите излегуваат различни чудовишта, кои ги претставуваат смртните гревови: горделивоста, зависта, скржавоста, ненаситноста, лутината, мрзата и сладострастието. Свештеникот успева да ги победи сите нив и сите грешници се ослободени од пеколот. Така, професорот Мартен и ученикот се враќаат на плажата и тој им кажува на учениците да ја искинат неговата книга за заштита на душата.
Паскал Митревски
Паскал Митревски (14 февруари 1912 - 10 февруари 1978) — македонски комунист и национален деец од Егејска Македонија, борец за националните права на Македонците во Грција. За време на Грчката граѓанска војна е министер за снабдување во Привремената демократска влада на Грција.
Животопис
На 16 јуни 1943 година Митревски стапил во редовите на Грчката народноослободителна војска (ЕЛАС). Од јули до декември 1943 година е командант на специјална македонска партизанска единица во Костурско. Од декември 1943 година e секретар на СНОФ за Костурско. На 3 декември 1944 година е секретар на Политичката комисија на Македонците во Егејска Македонија. Од 23 април 1945 до ноември 1946 година е секретар на Главниот одбор на Народноослободителниот фронт (НОФ), а потоа станува член на Покраинскиот комитет на КПГ за Македонија. Од јануари 1948 година бил секретар и претседател на НОФ, а од 2 април 1949 година e министер за снабдување во Привремената демократска влада на Грција, како претставник на НОФ.
По поразот на ДАГ во Граѓанската војна, на 3 октомври 1949 година Митревски е уапсен како „Титов агент“ и е затворен во логор во Албанија. Префрлен е во Москва, каде во текот на 1952 година е осуден од Врховниот суд на СССР на 25 години затвор. Но, пролетта 1956 година е ослободен, а следната година му е поништена казната.
Во текот на 1957 година заминува за Југославија. На 26 јуни 1963 година е избран за судија на новоформираниот Уставен суд на Македонија.
Венецот на Петрија (филм)
Синопсис
Дејството во филмот се одвива во мало рударско место во Србија, во периодот пред, за време и по Втората светска војна. Во него се раскажува за трагичниот животен пат на неписмената селанка Петрија (ја игра Карановиќ) и за нејзиниот живот со тројцата мажи кои ги сакала. Нејзиниот живот е исполнет со стрпливост, разочарувања, надеж и љубов, претворајќи се во симбол на човечката победа.
Папа Климент IV
Климент IV (лат. Clemens PP. IV; околу 1195 - 29 ноември 1268) — римски папа од 5 февруари 1265 до 29 ноември 1268.
Црква „Св. Ѓорѓи“ - Аспровалта
Свети Ѓорѓи (Αγίου Γεωργίου) — црква во гратчето Аспровалта, Лагадинско, Егејска Македонија. Влегува во состав на Серско-нигритската епархија на Цариградската патријаршија.
Црквата е парохиски храм на гратчето. Изградена е во 1975 г. и осветена од митрополитот Константин Серско-нигритски.
Во парохијата влегуваат и параклисите „Св. Спиридон“ и „Преображение Христово“, како и „Успение на Пресв. Богородица“ во Ривиера и „Успение на Пресв. Богородица“ во Серски Брег.
Плави оркестар
Плави оркестар (Blue Orchestra) е југословенски и босански поп рок бенд од Сараево. Бендот бил формиран во 1983 година од страна на Саша Лошиќ, водечкиот пејач и текстописец на групата. Групата остана популарна со седум албуми и повеќе од 1500 концерти низ целиот свет.
Пиротрон
Пиротрон ― уред дизајниран да им помогне на пожарникарите подобро да разберат како да се борат против брзото ширење на дивите пожари во Австралија.
Дизајн и употреба
Пиротрон се состои од ветерски тунел од 25 метри.
Тоа им овозможува на истражувачите „да стекнат подобро разбирање за физичките процеси вклучени во однесувањето и ширењето на пожарите во грмушки под различни услови“.
Претходните тестови за ширење на пожари со четки биле правени на отворени полиња. Но, ваквите тестови често даваа неубедливи и фрустрирачки резултати, ветерот и времето ги попречувале тестовите.
Затворената природа на Пиротрон им овозможува на истражувачите да спроведат тестови под конзистентни услови без потреба од непредвидливи променливи. Податоците за овие тестови, како што на мрежната страница на CSIRO е истакнато, биле снимени со огромен број сензори и голема брзина, како и топлински камери. Со тестирање на различни видови на брзини на гориво и ветер, пожар истражувачите се во можност да се создаде предвидливо модели на ширењето на пожарите врз основа на важечката топографија на регионот во ризик, со што се овозможува пожарникари да се подобри борбата против пожарите.
Равенска Вас
Равенска Вас (словенечки: Ravenska vas) — населба во Општина Загорје на Сава во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
Антоан Гризман
Антоан Гризман (роден на 21 март 1991 во Макон) — француски фудбалер, напаѓач на Атлетико Мадрид и на француската репрезентација.
Пештани (Албанија)
Пештани (Албанија) — село во Албанија. Селото се наоѓа во областа Белград и општината Вертоп.
Антоан Гризман
Својата кариера ја започнал во Реал Соседад, за кого дебитирал во шпанската втора лига Сегунда Дивисион во сезоната 2009–2010. Во петте сезони поминати во клубот од Сан Себастијан, тој постигнал 52 гола на 201 натпревар. Во 2014 година, Гризман се преселил во Атлетико Мадрид за сума од 30 милиони евра.
Гризман ги поминал сите младински селекции на француската репрезентација. Во 2010 година, тој бил дел од тимот на младата репрезентација на Франција за играчи под 19 години, која го освоила Европското првенство. Своето деби за сениорската репрезентација на Франција го имал во 2014 година при што настапил и на Светското првенство во Бразил 2014 година, година каде што и помогнал на својата репрезентација да стигне до четвртфиналето. Гризман го добил признанието за Најдобар стрелец и играч на турнирот на Европското првенство 2016, каде што французите на домашен терен биле поразени во финалето од Португалија по продолженија со 1-0.
Со неговите настапи во текот на 2016 година, тој бил во потесениот избор за наградата фудбалер на годината, при што на крајот го освоил третото место.
Бислимска Клисура
Бислимска Клисура — мала клисура на реката Пчиња што се протега од вливот на Кумановска Река до селото Пчиња. Долга е 6,5 км. Оддалечена е 5 км од градот Куманово.
Всечена е во варовнички карпи со јурска старост. Има стрмни страни, на одредени места речиси вертикални, така што на некои места наликува на кањон. Во клисурата се наоѓаат десетина пештери и пропасти, долги до 90 м. Најдолга пештера е Студен Пештер (90 м), а најдлабока пропаст е Маркова Куќа, длабока околу 40 м. Со својот пештерски накит, најинтересна е Лишков Пештер, во јужниот дел на клисурата (2 км спротиводно од с. Пчиња). Покрај пештерите и пропастите, овде релјефот е многу интересен, со бројни шкрапи, вртачи, суводолици, раседи и сл. Во Бислимска клисура има разновиден растителен и животински свет (лилјаци, соколи, орли, влекачи — особено поскоци и др.).
Во средишниот дел на клисурата и во пештерите има остатоци од антички градби, веројатно од римскиот период. По сите свои одлики, Бислимската Клисура заслужува да биде заштитено подрачје, особено имајќи предвид дека е се наоѓа мошне близу до градот Куманово. Сепак таа е доста деградирана од загадените води на Пчиња, кои доаѓаат од Куманово.
Едемисен
Едемисен (Edemissen) — село и слободна општина во округот Пајне, во сојузната покраина Долна Саксонија, Германија. Се наоѓа околу 7 километри северно од Пајне и 25 километри северозападно од Брауншвајг.
Местоположба
Едемисен се наоѓа во јужниот дел на Линебуршкото Поле.
Општински единици
Општината Едемисен се состои од следниве единици:
Џуџе (расказ)
Џуџе е расказ на францускиот писател Марсел Еме. Расказот е објавен на македонски јазик во 2008 година (во состав на збирката раскази под наслов „Париски приказни“), од страна на издавачката куќа „Темплум“, а преводот од француски јазик е направен од Ружа Димишковска.
Манастир (Мачево)
Манастир — старохристијанска црква. На висок рид на десниот брег на Каменица се зачувани темели од црква. Димензиите не можат да се одредат, бидејќи се обраснати со ниска вегетација.
Александар фон Линзинген
Александар фон Линзинген бил генерал на германската војска во тек на Првата светска војна.
Животопис
Роден е на 10 февруари [[1850 година во Хилдешем. На приската војска ѝ се приклучил во 1868 година, во 1909 година станал командант на Вториот корпус на германската царска војска. Имал успешна воена кариера, за заслугите бил одликуван со највисоки германски одликувања. Воената кариера ја завршил како генерал-полковник, што била втора титула според рангот во царската германска војска. Починал на 5 јуни 1935 година во Хановер.
Прва светска војна
На почеток на Големата војна Линзинген бил командант на корпус во Првата битка на Марна во 1914 година. Бил префрлен на Источниот фронт Тој командувал со Јужната војска во 1915 година. Во 1916 година се борел во офанзивата на Брусилов, како засилување на австроунгарската војска во одбрана на Галиција.
По излегувањето на Русија од војната, по потпишувањето на Брест-Литовскиот договор тој го водел германското напредување во Украина.
Барковица (Трстеник)
Барковица  — археолошко наоѓалиште во светиниколското село Трстеник. Наоѓалиштето претставува населба од доцната антика. На 500 м јужно од селото, по површината на нивите се среќаваат фрагменти од керамички садови, питоси и градежен материјал.
Подредено множество
Во математичката теорија на поредокот, едно множество со бинарна релација R на елементите која е рефлексивна (за сите a во множеството, aRa), антисиметрична (ако aRb и bRa, тогашa = b) и транзитивна (ако aRb и bRc, тогаш aRc) се опишува како делумно подредено множество. Ако бинарната релација е антисиметрична, транзитивна и наполна (за сите a и b во множествотоt, aRb или bRa), тогаш множеството се нарекува наполно подредено множество. Ако секое непразно подмножество има најмал елемент, тогаш множеството е добро подредено множество.
Релација R е релација на подредување ако истовремено ги има трите својства: рефлексивност, антисиметричност и транзитивност (релација R ≤ во множеството N).
Во теоријата на информациите, подредено множество е бесподаточно множество од битови, какво што се користи во кодирањето 8б/10б.
Танас Калојанов
Танас Калојанов — роден во селото Нестрам, Костурско во 1918 година. Македонски национален деец од Егејскиот дел на Македонија, борец за националните права на Македонците под Грција. Припадник е на работничкото движење од 1936 година, а е член на КПГ од 1937 година. Во 1942 година е уапсен и затворен од Италијанците во Атинскиот затвор Авероф. Во почетокот на следната 1943 година успеал да се ослободи и веднаш стапил во ЕЛАС. Таму е комесар на одред, а подоцна и на чета. По Варкиза е прогонуван од монархофашистичките власти поради што е принуден да емигрира во Југославија. Во октомври 1946 година влегува во ДАГ, во која служи како комесар на чета и баталјон. Херојски загива на 16 ноември 1947 година на Грамошта.
Кирхворбис
Кирхворбис (Kirchworbis) — општина во округот Ајхсфелд, во Тирингија, Германија.
Градиште (Грнчиште)
Градиште — археолошко наоѓалиште во велешкото село Грнчиште, Општина Градско. Претставува градиште од доцноантичко време.
Песјак (Албанија)
Песјак (Албанија) — село во Албанија. Селото се наоѓа во областа Дебар и општината Макеларе.
Мрежесто вргањче
Мрежесто вргањче (Xerocoméllus chrysénteron) е јадлива печурка од родот Xerocomellus. Претходно припаѓала на родот моховик (Xerocomus), моментално поделен на неколку помали родови.
Научни синоними :
Руски синоними:
Опис
Пречникот на шапката е 3-7 см (до 10 см), шапката има конвексен облик а потоа раширена, Кожичката сува, кадифена, зрнесто рапава, сува на допир, бојата на капачето е бургундска црвена, кафеава, маслинесто-кафеава, кафеава, кафеаво-црвена, океро-сива (понекогаш се разликуваат две форми - црвена и кафеава). Карактеристична особина е шапкатае што пука како мрежа, пукнатините може да имаат розова нијанса.
Месото е белузлаво или жолтеникаво, црвеникаво на дното на стеблото и под кожата на капачето, интензивно сино на сечење.
Цевчестиот слој е широкоаглест, се прилепува на стеблото, тубулите се кремово жолти, окер жолти, сулфурно жолтеникави, зелено или маслинесто жолти, подоцна маслинести, посинуваат кога се сечат или се притискаат.
Дршката е висока 4-10 см и дебела 1-2 см, тенка и цилиндрична, цврста (подоцна може да биде шуплива), мазна, влакнесто исцртана, под шапката жолтеникава, надолу со примеси на виолетова или пурпурно црвена боја.
Спори во прав жолто-маслинесто-кафеава или жолтеникаво-маслинесто, спори 14 × 5 микрометар, вретоновидни.
Екологија и распространетост
Европа, европскиот дел на Русија, Северен Кавказ, Далечниот Исток. Многу честа печурка, расте поединечно и во групи во листопадни и мешани, а понекогаш и во иглолисни шуми на добро олабавени кисели почви. Формира микориза со листопадни дрвја (често со бука). Прилично вообичаен вид.
Сезона на растење од јули до септември (масовно - од втората половина на август до првата декада на септември).
Изенбител
Општината претставува административно седиште на истоимената општинска заедница.
Местоположба
Општината се наоѓа помеѓу градовите Волфсбург (околу 18 км), Гифхорн (околу 6 км) и Брауншвајг (околу 20 км). Железничката станица „Изенбител Дорф“ се наоѓа на железничката линија Брауншвајг-Вирен.
Општински единици
Изенбител се состои од следниве места:
Папа Григориј X
Григориј X (лат. Gregorius PP. X; околу 1210 - 10 јануари 1276) — римски папа од 1 септември 1271 до 10 јануари 1276. Бил избран за папа во избор кој траел скоро 3 години (1268-1271). Тоа е најдолгиот избор за папа досега.
Плаваја
Плаваја — река во Југоисточна Македонија и лева притока на Стара Река.
Хоенхамелн
Хоенхамелн (Hohenhameln) — село и слободна општина во округот Пајне, во сојузната покраина Долна Саксонија, Германија. Се наоѓа околу 15 километри југозападно од Пајне и 25 километри југоисточно од Хановер.
Географија
Општината Хоенхамелн е составена од следниве места:
Плаваја
Хидрографија
Маденска Река има сливно подрачје со вкупна површина од 155,1 км2.
Калин Камен (врв)
Калин Камен — врв на Осоговските Планини во Кривопаланечко, североисточна Македонија. Висок е 1.884 м.
Под врвот се наоѓало некогашното влашко село Калин Камен.
Јесеново
Јесеново (словенечки: Jesenovo) — населба во Општина Загорје на Сава во средна Словенија. Областа е дел од историскиот регион Горењска. Населбата сега е вклучена во Засавскиот статистички регион.
Наставка
Флективни наставки
Флективните наставки вршат граматички промени на зборот во рамките на неговата граматичка категорија. Наставката –ed се додава на коренскиот збор и јасно имплицира минато време. Некои флективни наставки кои се користат денес во англискиот јазик се следниве:
-s – трето лице, сегашно време -ed – минато време -ing – трајно време -en – минат партицип -s - множина -en – множина (неправилна) -er – компаратив -est – суперлатив -n't – негација
Компаратив
Во граматиката компаративот е форма на придавката или прилогот кои пак означуваат степен, вид на личност, предмет кој има поголем или помал квалитет од друга личност или друг предмет и е употребен во контекст условувајќи врска. На пример: исто како и, од, како и... Ако се споредуваат три или повеќе нешта, тогаш се работи за суперлатив.
Структура
Структурата на компарацијата во англискиот јазик се состои од основната форма на придавката и прилогот плус наставката -er или (кај повеќесложните зборови навлезени од други јазици) more (по/повеќе), less (помалку) или fewer (неколку, помалку) пред придавката или прилогот. Формата е обично следена од than (отколку, од) и именката со која е споредувана. На пример: "He is taller than his father" ( Тој е повисок од неговиот татко) или "The village is less picturesque than the town nearby" ( Селото е помалку живописно од градот што е во близина).
Сложени реченици
Во сложените реченици можат да се употребат два споредбени сврзника. На пример: 1.	 as...as (исто како / како и) "The house was as large as two put together." (Куќата беше голема исто како да беа две куќи заедно.); 2.	not so / not as ...as (не толку ... како што ) "The coat of paint is not as [not so] fresh as it used to be." (Платното за цртање не е толку свежо како што беше.); 3.	the same ... as (исто како / како и) "This car is the same size as the old one." (Оваа кола е со иста големина како и старата.); 4.	less / more ... than (помалку / повеќе од) "It cost me more to rent than I had hoped." (Чини повеќе отколку што се надевав.)
Прилози
Во англискиот јазик, прилозите обично се формирани со додавање на -ly на крајот на придавката. Компаративните more (повеќе) или less (помалку) се додаваат пред прилогот. Кај некои неправилни прилози како fast (брзо) или hard (тешко) не се додава more (повеќе), туку наставката –er како кај придавките. На пример: "My new car starts faster than the old one." (Мојата нова кола вози побрзо од старата.) или "She studies harder than her sister does." (Таа учи повеќе од нејзината сестра.) Кај некои едносложни придавки, компарацијата може да биде употребена заедно со компарацијата на прилозите без притоа да се промени значењето на зборот. На пример: "My new car starts more quickly than the old one." (Мојата нова кола пали побрзо од старата) or "My new car is quicker than the old one." (Мојата нова кола е побрза од старата.) Ако придавките имаат неправилна компарација, тогаш мора да се употреби и прилог. На пример: "She writes better than I do." (Таа пишува подобро од мене.) или "He threw the ball farther than his brother did." (Тој ја фрли топката подалеку од неговиот брат.)
Нулта компарација
Во нултата компарација споредбата нема појдовна точка и ваквите компарации се употребуваат во реклами. На пример, во тврдења како "our burgers have more flavor" (нашите бургeри имаат повеќе вкус) не знаеме со што се врши споредбата. Во некои изјави лесно се заклучува кој е испуштениот елемент при нултата компарација. Во други случаи, говорителот или писателот е нејасен во своите намери.
Суперлатив
Во граматиката суперлативот на придавките или прилозите е нивната највисока форма која укажува дека едно нешто има највисок степен за разлика од другите нешта со кои се врши споредбата. На пример, ако Александар има 40 години, Денис 35, а Џеф 25, тогаш велиме дека Александар е најстар затоа што ги надминува годините на Денис и Џеф, а Џеф е најмлад затоа што ги надминува годините на Александар и Денис во спротивна насока. Ако Џеф има 25 години, Винсент 23, а Давид 19, сега претходно најмладиот Џеф е најстар од нив тројцата (Џеф, Винсент и Давид). Некои граматичари се спротивставуваат на компаративните и суперлативните зборови како full (полно), complete (комплетно, целосно), unique (уникатно, единствено) или empty (празно) кои по дефиниција означуваат тоталитет, отсуство или апсолутизам. Како и да е, ваквите зборови се најчесто вметнати во современото говорење и пишување.
Англиски јазик
Во англискиот јазик, компаративната и суперлативната форма се формирани со флексија на придавката или прилогот. Структурата на суперлативот се состои од основната форма, позитив, која е дел од придавката или прилогот и наставката -est, или (обично од зборовите од латинско или романско потекло) "most" или "least" пред придавката или прилогот. Оној збор од кој се гради суперлатив секогаш е следен од "of" (од) или некој друг предлог, и една или повеќе именки кои се предмети на споредување.
Деривациони наставки
•	-fy – terrify, horrify
•	-ly - gentlemanly •	-able/-ible - fashionable, seasonable, sensible
•	-ful - harmful
•	-ness - darkness •	-less – jobless
•	-ism - baptism
•	-ment – replacement
•	-ist - violinist
•	-al - arrival
•	-ish – greenish
Affixe Affiks
Бадар
Бадар (познато и како Бадер ) — село во Општина Петровец, во областа Скопска Блатија, во околината на градот Скопје.
Иако малку познато во јавноста, во близина на селото се наоѓа значајното археолошко наоѓалиште Бадеријана, од каде што се претпоставува дека потекнува византискиот цар Јустин I, вујко и претходник на познатиот византиски цар Јустинијан I.
Историја
Во минатото Бадар било големо македонско христијанско село во кое, според народните кажувања „на работа излегувале и по 70 моми“, сè додека селото не било раселено од Турците. Муслиманските доселеници не се задржале многу, а на почетокот на XIX век селото станало чифлик на повеќе турски поседници. Со станувањето на чифлик, во Бадар биле повторно населени Македонци, а атарот на селото во текот на XIX век брзо се ширел зафаќајќи предели од раселеното село Румја Лака сè до селата Катланово и Блаце. До 1912 година во селото Бадер постоеле три чифлик-сајбиски кули, а од оваа година чифчиската земја ја откупиле Македонците од Бадер, Блаце и Кожле.
За селото Бадер, кон крајот на XIX век, македонскиот револуционер Ѓорче Петров во своите записи од книгата издадена во 1896 запишал дека се наоѓа под Катланово на ¼ час во една весела длабина малку над Пчиња е селото Бадер или Румја Лака со доста убава местоположба, со блата, долина и доста големка корија над него. Селото имало 40 куќи, а поголемиот дел му бил чифлик, при што главните занимања на жителите биле земјоделството и сточарството.
Во век, Бадер било село во Скопската каза на Отоманското Царство.
Потекло и значење на името
Името на селото разговорно меѓу народот и во повеќе записишани дела и документи се среќава како Бадар или Бадер и се поврзува со древниот антички — римски и византиски град Бадеријана кој постоел на тоа место и простор. Бадер како стара римско-дарданеска населба е позната од Прокопија како Βεδεριανα. . Претпоставката дека името на селото Бадер (Бадар) доаѓа од името на доцноантичкиот византиски град Бадеријана ја потврдиле научните истражувачи Петар Скок во 1936 и Илиевски во 1988, при што П.Скок утврдил дека наставката -ιανα по своето потекло можела да биде и дарданска, но романизираниот народ можел да го измеша со познатата латинска наставка -anus и да го испушти, па оттаму дошла и сегашната дорма на името Бадер. Во средновековните турски дефтери се среќава запис за селото Румена Лака со втор назив Бехадир ќој односно Behader köy чие име потекнува од персискиот збор behader, behadur со значење 'храбар, смел, јунак', а кое имајќи ја предвид славната и богата историска традиција на овој простор и предел, во извесна мера во однос на настанкот може да се претпоставува дека има поврзаност и со Бадеријана.
Стопанство
Според составот на атарот селото Бадар има поледелска функција, но неговиот атар главно се користи за напасување на ситен и крупен добиток односно кози, крави и овци од околните места, како и за сеча на дабово дрво за огрев и градежништо, а во помала мера и за поледелство од земјоделски претпријатија и задруги. Иако Бадар има поволна положба, сепак поради малиот број на население, поголеми економски активности речиси и да нема. Преостанатото население, како и луѓе со потекло од Бадар кои имаат куќи се занимаваат со земјоделство: полјоделство (одгледување на пченица и жита), зеленчук и овошје при што во своите дворови и градини во последните години се подгинати доста нови овошни насади на кајсии, праски, бадеми, ореви, сливи. Земјоделството било главно занимање сè до шеесеттите години на XX век и тоа на најплодните ниви северно од Бадар околу Пчиња, но поради нејзиноито често надоаѓање голем број ниви биле однесени, а поради процесот на иселување земјоделството започнало нагло да опаѓа. Поради извонредните услови на ниските падини обраснати со грмушки и бујна трева од сточарството најмногу е застапено одгледувањето на кози, а во помала мерка и крави кои во зимскиот период тука ги напасуваат кравари од Катланово. До Втората светска војна Бадер било и добро сточарско село, при што секое домаќинство имало трло на падината лево од Пчиња, а имало куќи со по 100 кози, 80 овци и 20 говеда, какви што биле семејствата од родот Черговци. Земјоделството и сточарството како главни занимања на населението на крајот на XIX век ги наведува и Ѓорче Петров во својата книга. На реката Пчиња и езерцата кои ги напојува таа со вода е развиен риболовот, а на нејзиниот лев брег веднаш наспроти и пред самиот влез на селото постојат големи ископи на песок кои ги експлоатираат претпријатија од Скопје со сепарации и современа опрема. Во селото Бадар се прогласени заштитена еколошка и развојна економска зона. До 1949 година жителите на Бадер во зимно време се занимавале со плетење на рогозини кои ги продавале во Скопје и Велес. Во минатото во карпите на Прнарската (Бадерска) Клисура на Пчиња некои селани преградувале дупки со помош на балеги и во нив фаќале роеви на пчели, односно на познатиот начин на лов на пчели со бртви.
Население
Според податоците на Васил К’нчов („Македонија. Етнографија и статистика“) од 1900 година, во Бадер живееле 120 жители. Според егзархискиот секретар Димитар Мишев („La Macédoine et sa Population Chrétienne“), во 1905 година во Бадер имало 120 жители, под врховенството на Бугарската егзархија.
Според последниот попис од 2002 година, во селото Бадар живееле 15 жители, од кои: 9 Македонци, 5 Роми и 1 останат.
Според последниот попис од 2021 година, во селото живееле 122 жители, од кои 106 Македонци, 1 Турчин, 5 Срби, 1 останат и 9 лица без податоци.
Родови
Најголемиот број на жители на селото Бадар отсекогаш биле Македонци од православна христијанска вероисповед. Селските родови се: Трајановци (слават Свети Никола) се најстариот род кои се доселиле од некаде но не се знае од каде; Божиновци (слават Митровден) дошле од некаде веднаш после родот Трајановци; Черговци и Пиргови (слават Свети Никола) потекнуваат од еден предок кој се доселил пред 200 години од с. Дејковец во долината на Кадина Река на планинскиот масив Мокра каде живеел заедно со 3 браќа во родот Јовевци кои биле големи сточари што одлгедувале по 700 кози и „друга стока башка“. Кога во нивното старо село преовладале албанските доселеници тројцата браќа морале да се иселат при што едниот преминал во Зелениково, другиот отишол во велешкото село Лугунци, а третиот се доселил во Бадар кај бегот како чифчија и најпрвин со своето семејство престојувале во шатори на черги по што го добиле родовското презиме, додека нивната родовска гранка нешто подоцна го добила презимето Пирговци. Во родот се знае следното родословие: Никола (на 87 години во 1961 г.)-Стојан-Ивко, во Бадер се доселил неговиот татко чие име е заборавено; Ѓорѓиевци (слават Св. Никола) се доселиле пред 100 години од Катланово, а претходно живееле во Градманци каде изгледа биле старинци, Јанковски (слават Св. Архангел) се доселил домазет од с. Катланово), Гочеви (слават Св. Архангел) по потекло се од од с. Брезница, а најпровин се доселиле во Катланово од каде во 1950-тите преминале во Бадар.
Самоуправа и политика
Селото влегува во рамките на Општина Петровец, која била една од ретките општини која не била изменета по новата територијална поделба на Македонија во 2004 година. Во периодот од 1996-2004 година, селото исто така било дел од Општина Петровец.
Во периодот од 1965 до 1996 година, селото се наоѓало во рамките на големата скопска општина Кале. Селото припаѓало на некогашната општина Петровец во периодот од 1955 до 1965 година.
Редовни настани
Селската слава на Бадар е на ден Велигден, а гости доаѓаат на вториот ден по Велигден и си заминуваат на третиот ден. Во поново време, со обновувањето на селската црква посветена на Свети Атанасиј поголем црковен и општонароден собор се одржува на празникот зимен Св. Атансиј на 31 јануари.
Иселеништво
До крајот на XIX век од Бадар се иселиле голем број на македонски родови, најголем дел во Скопје (13 домаќинства), Катланово и селата во околината на Велес. Други иселени родови од Бадар се: Јовчевци во Катланово, Поповци во Мралино, Атанасовски во Огњанци, а во Велешко: Малинови во Ветерско и Рогожареви во Башино Село.
At the End of the Sand (албум)
At the End of the Sand (македонски: На крајот од песокот) - албум на македонската група „Bei The Fish“, објавен од дискографската куќа „PMG Recordings“ во 2012 година.
Песни
Албумот содржи седум песни:
Информации за албумот
Сите песни на албумот се дело на Bei The Fish. Албумот е снимен и измиксиран во студиото „E Go East“, во септември 2012 година, а мастерот е дело на Дарко Спасовски-Пацки. Дизајнот на албумот го направил Ѓорѓи Ќупиќ.
Гриктаун (историски округ)
Гриктаун Хисторик Дистрикт (Greektown) е дистрикт во Детроит, Мичиген. Се наоѓа еден километар од ренесанса Центар. Овој дистрикт е многу популарен по рестораните и забавата со грчкото јадење и Гриктаун Касино. Многу згради во Гриктаун се во античка грчка архитектура и преку денот, грчка музика се слуша. Населбата назначена како историски округ во 1982 година.
Црква „Св. Пантелејмон“ - Ехлоец
Свети Пантелејмон — главна селска црква во селото Ехлоец.
Црквата се наоѓа во средишниот дел на селото Ехлоец.
Историја
Црквата била изградена во 1850 година. Големиот иконостас е дело на мијачките мајстори.
NGC 3648
NGC 3648 — леќеста галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3648 се споменува и како UGC 6389, MCG 7-23-43, CGCG 213-43, CGCG 214-2.
Откривање
Објектот е откриен на 18 март 1831 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3648 е од видот S0. Видливиот сјај со голо око изнесува 12,6 m, а оној во рамките на интервалот од минималната до максималната честота 13,6 m, додека површинскиот сјај изнесува 12,5 m/лм2. NGC 3648 има привидни димензии од 1,3' х 0,8'.
Астрономски податоци
Објектот е од епохата Ј2000.0. Положбениот агол на објектот е во износ од 75°.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Брчко
Брчко може да означува:
Перонди
Перонди — село во Албанија. Селото се наоѓа во областа Белград и општината Перонд.
Папа Инокентиј V
Инокентиј V (лат. Innocentius PP. V; околу 1225 - 22 јуни 1276) — римски папа од 21 јануари до 22 јуни 1276.
Селиште (Строиманци)
Селиште  — археолошко наоѓалиште во светиниколското село Строиманци. Наоѓалиштето претставува населба од доцната антика.
На 1 км северно од селото, под ридот Пржар се среќаваат темели од објекти, а по површината на теренот има градежен материјал и фрагменти од керамичк садови и питоси.
Благица Павловска
Благица Хаџи Павловска или само Благица Павловска (р. ) — македонска пејачка на народна музика. Таа живее и работи во Скопје. Покрај соло кариерата, Благица Павловска понекогаш настапува со групата наречена „Четири грации“, каде покрај Благица се и Андријана Алачки, Росана Тодоровска и Бади Бекир.
Барбешница
Барбешница — река во Источна Македонија и притока на Малешевска Река.
Течение
Реката извира во северниот дел на планината Плачковица. Нејзиното течение е југоисточно од селото Блатец и градот Виница. Се влева во Малешевска Река.
Пејка
Пејка — село во Албанија. Селото се наоѓа во областа Дебар и општината Мелан.
Улицата Сен-Силпис (расказ)
Улицата Сен-Силпис е расказ на францускиот писател Марсел Еме. Расказот е објавен на македонски јазик во 2008 година (во состав на збирката раскази под наслов “Париски приказни”), од страна на издавачката куќа “Темплум”, а преводот од француски јазик е направен од Ружа Димишковска.
Содржина
Господинот Норма има ателје на улицата Сен-Силпис, во кое прави фотографии со религиозна тематика. Незадоволен од продажбата на слики со ликот на Исус Христос, тој го повикува шефот на ателјето, господинот Обинар и му ги соопштува податоците за лошата продажба. Господинот Обинар се жали дека не може да најде погоден лик кој би го претставувал Христос. Токму додека се расправаат, Обинар забележува сиромашен човек пред излогот, кој го има потребниот лик. Тоа е Машелје, пијанист кој тукушто излегол од затвор поради напад на виолинистот од оркестарот во кој свирел.
Радосен поради среќното пронаоѓање на потребниот лик, Обинар веднаш го ангажира Машелје и прават серија фотографии со сцени од Библијата, кои се покажуваат многу успешни, така што ателјето добива бројни порачки. Машелје е горд на себе и постепено почнува да се соживува со улогата на Исус. Тргнува на прошетка низ градот и насекаде ги гледа своите слики, но е разочаран од фактот дека никој не му обрнува внимание. Сакајќи да ги убеди луѓето дека тој е Исус, тој слегува под еден мост, каде што своевремено живеел како скитник. Забележува скитници на другата страна на брегот и им тргнува во пресрет, но потонува во реката.
Мачево (археолошко наоѓалиште)
Мачево — населба од хеленистичкото време. Во 1990 година, при копање на темели за куќа биле откриени остатоци од темели на градби, керамички садови и орудија.
156 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5352 и 5353 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4594 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3604 и 3605 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 597.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 156 година се протега во 2480 и 2481, додека според второто гледиште, годината трае во текот на 2540 и 2541 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 387. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 801 и 800 исламска година пред хиџра.
Градиште (Строиманци)
Градиште  — археолошко наоѓалиште во светиниколското село Строиманци. Наоѓалиштето претставува утврдена населба од доцната антика.
На северниот крај на селото, на висок рид што доминира над околината се гледаат остатоци од мала утврдена населба. Најдени се и монети на Јустинијан I.
Зора (божица)
Зора, Зорја божица во словенскиот пантеон.
Особености
Зора е божица на утрото и убавината, но се спомнуваи како божица на полноќ, на глувото доба. Според некои толкувања таа е дел од тријадата што ја чинат Деница и Вечерница. Трите женски божества се сметаат за ќерки на Дажбог и нивната должност е да го чуваат окованиот пес за да не го уништи светот. Според легендите, Зора секое утро ги отвора портите на Источната палата за да може Дажбог да јава по небото, а навечер, кога таткото ќе се врати таа ги затвора портите.
Комори
Коморски Острови или Комори — островска земја во Индискиот Океан. Главен град е Морони.
Историја
Се верува дека Коморските Острови за првпат биле посетени од феникиски морнари. Најраните жители на островите, според некои извори биле морнарите од Меланезија, кои се населиле овде кон 5 век. Племето Банту очигледно на овие простори се населило кон 14 век главно од бреговите на денешната држава Мозамбик. Во текот на 15 век и 16 век овде се населиле арапски имигранти, кои започнале да ја шират својата религија градејќи џамии. Португалските истражувачи ги посетиле островите во 1505 година. Коморските Острови во 1886 година биле колонизирани од страна на Французите. Во 1958 година островите добиле статут на француска територија. Во 1968 година островите добиле можност за самостојно внатрешно управување.
Независност (1975)
На 6 јули 1975 година островите биле објавени за независна држава, а од 1978 година како федерална исламска република. Во текот на 1989 година бил извршен државен удар и бил убиен претседателот Алмед Абдалах. Од прогласувањето на независноста на земјата биле извршени вкупно 19 државни преврати. Политичката нестабилност и дестабилизацијата на земјата се решила во 2001 година кога бил избран новиот устав според кој секој остров има своја широка автономија и свое право да избира свој претседател. Земјата е член од ООН од 1975 година.
Административна поделба
Според уставот, островите Гранд Комор, Анжуан и Мохели имаат право на автономна самоуправа и свои претседатели, со исклучок на државните работи како надворешните односи, одбраната, државјанствата, фискалните и банкарски работи и сл.
Население, јазик и религија
Според податоци од 2006 година, населението на Коморските Острови изнесува 690 948 луѓе. Службени јазици во земјата се арапскиот и францускиот, но најупотребуван јазик е коморскиот јазик. Околу 98 % од населението на Коморите се муслимани, а останатите 2% се христијани, претежно римокатолици. Белите Африканци се околу 1 000 на број, или околу 0,15 % од населението.
Антимикобактериски лек
Антимикобактериски лек е секој лек кој се употребува во терапија на инфекции предизвикани од бактерии од родот Mycobacteria.
Тука спаѓаат лекови кои се употребуваат во терапија на:
Лазо Јанчевски
Лазо Јанчевски ( во ―  во ) ― македонски партизан и учесник во НОВ.
Животопис
Роден е во сиромашно селско семејство. По завршеното основно училиште се занимавал со земјоделство, а работел и како рудар по Радуша.
Во 1943 година кога Шарпланинскиот одред го проширил своето влијание врз жителите на Беловиште, во селото бил создаден политички актив, во кој меѓу првите се вклучил и Лазо. Така започнал организирано да ја помага оружената борба против окупаторот. Позитивно дејствувал меѓу младинците, од чија средина придобивал нови приврзаници за народно-ослободителното движење. При втората провала на Шар Планина, во април 1944 година, тој бил затворен и одведен во полицискиот затвор во Скопје. Иако бил мачен, тој не ги предал своите соработници. Без оглед на тоа бугарските фашистички окупатори го одвеле на Лепенец, Скопско и го стрелале на негова 17 годишна возраст, без да има какво било судење.
Папа Адријан V
Адријан V (лат. Hadrianus PP. V; околу 1205 - 18 август 1276) — римски папа од 11 јули до 18 август 1276.
NGC 6021
NGC 6021 — елиптична галаксија во соѕвездието Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6021 се споменува и како UGC 10102, MCG 3-41-5, CGCG 108-17.
Откривање
Објектот е откриен на 21 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6021 е од видот E4. Видливиот сјај со голо око изнесува 13,1 m, а оној во рамките на интервалот од минималната до максималната честота 14,2 m, додека површинскиот сјај изнесува 13,1 m/лм2. NGC 6021 има привидни димензии од 1,4' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 57 м 30,7 с, а неговата деклинација, односно висината на лакот на тој агол, +15° 57' 23"". Положбениот агол на објектот е во износ од 160°.
Други поделби
Проучување на NGC 6021 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56482. Во рамките на атласот на длабокото небо, Уранометрија 2000.00, објектот припаѓа на групата означена со бројот 200; додека во Каталогот на основни ѕвезди (GSC) е групиран под бројот 1496. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 83.
Вејачка Река
Вејачка Река — река во Северозападна Македонија и притока на реката Пена.
Потекло на поимот
Вејачка Река своето име го добила по селото Вејце низ коешто поминува.
Течение
Течението на реката е на планината Шар Планина, северозападно од градот Тетово. Реката поминува низ селото Вејце и се влелва во Пена.
Врежови
Врежови —  на цветни растенија со четири а: вреж или „железно дрво“ (Tamarix), мирикарија (Myricaria), реомирија (Reaumuria) и хололахна (Hololachna). Според современата класификација на APG, семејството спаѓа во от каранфиловидни (Caryophyllales).
Автохтони се во посувите предели на Европа, Азија и Африка. Многу од нив растат на солена почва (до 15 промили) и трпат алкални услови. Листовите се крлушести, со должина од 1–5 мм и се преклопуваат долж стеблото. Кај некои видови се скоравени со излачена сол.
Во Македонија е застапен родот вреж (Tamarix), и тоа со три вида.
Милан Настески
Милан Стефанов Настески ( во —  во ) — македонски партизан, борец за слобода на Македонија и учесник во НОВ.
Животопис
Произлегувал од селско семејство, кое се занимавало со земјоделство. Во текот на 1943 година бил мобилизиран од бугарскиот окупатор. Запознат со намерите и постапките на окупаторите, по враќањето од војска доброволно стапил во редовите на НОВ во Првата македонска бригада. Загинал во борбите за ослободувањето на Кичево на 15 ноември 1944 година.
Черокиски јазик
Азбука
<blockquote style="background: white; ">
Паштрај
Паштрај — село во Албанија. Селото се наоѓа во областа Белград и општината Лумас.
Кадмо
Кадмо — легендарна личност, син на Агенор, синот на Либија и Посејдон и Телефаса која ја нарекувале и Агриопа. Тој бил брат на Европа и имал уште четири браќа Фојникс, Килик, Таса и Финиј.
Потрага по сестрата Европа
Кадмо со своите браќа тргнал да ја пронајде сестра си Европа која Зевс ја грабнал и умешно сокрил од очите на смртните. Браќата се разделиле тргнувајќи на различни страни. Кадмо пловел со брата си Телефас кон островот Род. Тој ја почитувал Атена и ѝ подигал храмови. По смртта на брат си Телефас, Кадмо заминал во пророчиштето во Делфи, каде што Питија го посоветувала да ја напушти потрагата и да тргне по кравата и да согради град на местото каде што таа ќе падне изнемоштена.
Исполнување на пророштвото
Кога кравата паднала изнемоштена тој од другарите побарал да ја жртвуваат на Атена. Ги пратил другарите на извор со света вода, но таму била огромна змија што повеќето од нив ги убила, но тој ја убил неа. Откако принел жртва, пред него се појавила самата божица која го посоветова забите од змијата да ги закопа во земјата, а од нив излегле „посеани луѓе“. Но поради убиството на змијата Кадмо морал да одслужи осум години кај Ареј, по што му Атена обезбеди владеење со Бојота. Со помош на своите „посејани луѓе“ тој соградил тебански Акропол кој по него добил име Кадмеја. Кадмо се оженил со Хармонија, ќерката на Афродита и Ареј.
Кадмо бил прв смртник на чија свадба биле присутни олимписките божества, а млада била дарувана со божествените подароци. Владееле мирно, но Кадмо му го препуштил владеењето на својот син Пентеј, кого го убила мајка му. Поради тоа Дионис им прорекол дека ќе владеат со варварски племиња, кои ќе опустошат многу хеленски градови. Но поради тоа не биле казнети бидејќи Ареј ги претворил во црни змии со сини дамки и ги испратил на Островот на Блажените. Телата им биле погребани во Илирија каде што Кадмо го имал основано градот Буто. Нивниот наследник бил синот Илирие кој тие го добиле во доцни години.
Предание за Лихнид (Охрид)
Според една од легендите, Кадмо е основачот на Лихнид (денешен Охрид), кој ова го направил по основањето на својата династија.